

**Πανεπιστήμιο Αθηνών Τμήμα Ψυχολογίας**

**Υπηρεσίες Γραμματείας μέσω Web**

[**http://my-studies.uoa.gr**](http://my-studies.uoa.gr)

**Περίοδος Δηλώσεων Μαθημάτων**

**Χειμερινού Εξαμήνου**

**του Ακαδ. Έτους 2018-2019**

**από 12-11-2018 έως και 23-11-2018**

Οι δηλώσεις μαθημάτων για το χειμερινό εξάμηνο του ακαδημαϊκού έτους **2018-2019**, θα υποβληθούν μέσω web στην ιστοσελίδα:

[**http://my-studies.uoa.gr**](http://my-studies.uoa.gr)

Οι φοιτητές των **Α΄, Γ**΄ και **Ε**΄ εξαμήνων έχουν τη δυνατότητα να δηλώσουν **έως και ΟΚΤΩ (8) μαθήματα**.

Οι φοιτητές του **Ζ΄** εξαμήνου έχουν τη δυνατότητα να δηλώσουν **έως και ΔΩΔΕΚΑ (12) μαθήματα.**

Οι επί πτυχίω φοιτητές (δηλ. όσοι φοιτούν στο 9ο εξάμηνο και εξής) **έχουν τη δυνατότητα να δηλώσουν έως και ΔΕΚΑΟΚΤΩ (18) μαθήματα χειμερινών και εαρινών εξαμήνων.**

**Προσοχή**:

Σημειώνεται ότι οι φοιτητές **δεν θα δηλώνουν** **στο my-studies συγγράμματα αλλά μόνο τα μαθήματα τους.**

**Απαιτείται προσοχή στη δήλωση έτσι ώστε οι κωδικοί και οι τίτλοι των μαθημάτων να είναι ακριβώς οι ίδιοι στην δήλωση συγγραμμάτων στον ΕΥΔΟΞΟ, με τη δήλωση μαθημάτων στο my-studies.**

Όλοι οι φοιτητές υποχρεούνται **να δηλώσουν μέσω του my studies τα μαθήματα του χειμερινού εξαμήνου, στα οποία επιθυμούν να εξεταστούν.**

Οι φοιτητές που ολοκληρώνουν την διαδικασία δήλωσης μαθημάτων του αναφερόμενου εξαμήνου στο my studies και κατά το χρονικό διάστημα που είναι ανοικτές οι δηλώσεις, δεν πρέπει να εισέρχονται πάλι στην ιστοσελίδα του my studies διότι συντρέχει σοβαρός λόγος ακύρωσης της δήλωσης. Εάν υπάρχει η αναγκαιότητα ο φοιτητής να επανέλθει στο my studies ενώ είναι ανοικτές οι δηλώσεις, θα πρέπει να επανυποβάλει εκ νέου την δήλωση μαθημάτων του.

Επίσης, οι φοιτητές οφείλουν να εκτυπώνουν ή να αποθηκεύουν τη δήλωση τους ώστε να μπορούν να την προσκομίσουν σε περίπτωση που χρειαστεί.

**Οδηγίες ηλεκτρονικής δήλωσης μαθημάτων υπάρχουν στην ιστοσελίδα του Τμήματος, στον ακόλουθο σύνδεσμο :**

|  |  |
| --- | --- |
| |  | | --- | | <http://www.uoa.gr/fileadmin/user_upload/PDF-files/FOITITES/eServices/Odigies_Hlektroniki-Dilwsi_Mathimatwn.pdf> | |

**Σύμφωνα με σχετική απόφαση της Συνέλευσης του Τμήματος, σε μαθήματα που ΔΕΝ έχει υποβληθεί δήλωση, ΔΕΝ θα καταχωρείται η βαθμολογία από τον διδάσκοντα. Ως εκ τούτου οι φοιτητές δεν θα μπορούν να προσέλθουν και να εξεταστούν σε μαθήματα που δεν έχουν δηλώσει ηλεκτρονικά στο my-studies.**

**ΣΗΜΕΊΩΣΗ:**

1. **Η δήλωση μαθημάτων επιλογής Άλλων Τμημάτων εκτός της Φιλοσοφικής Σχολής γίνεται ΕΝΤΥΠΩΣ, υπογράφεται από την Πρόεδρο του Τμήματος και κατατίθεται στην Γραμματεία στις ανωτέρω ημερομηνίες.**
2. **Οι κωδικοί της ΠΡΑΚΤΙΚΗΣ ΑΣΚΗΣΗΣ δηλώνονται σε δύο εξάμηνα ως εξής:**

**Ο κωδικός 67ΨΧ117 δηλώνεται στο Ζ΄ εξάμηνο και ο κωδικός 67ΨΧ118 δηλώνεται στο Η΄ εξάμηνο.**

**Το ίδιο ισχύει και για την πτυχιακή εργασία (κωδικοί 67ΨΧ119 και 67ΨΧ120).**